X. MOLGE. 87 



De synonymis hujus speciei pauca quaedam tradenda haec sunt: Molge, a Wurfbainio pag. 65, 

 tab. II. fig. 3 exhibita, huc referenda est — Icones Sebanae, a Merremio citatae, satis bonae sunt, 

 huprimis Vol. I, (ab. 89, fig. 4 et 5, quae hanc speciem exacte sicut in nostro museo praesto est exhi- 

 bent, licet istae Molgae Sebanae, teste auctore, americanae sint. Latreille hanc speciem in vase 

 invenit, nil nisi animalia ex India orientali continente ; ex quibus ergo haec species tam in Eu- 

 ropa quam in America et India orientali degere videtur. Daudin patriam adeo amplam hujus speciei 

 quidem negat, existimans, eam haud extra Europam occurrere; nihilominus icones Sebae Thesauri I, 

 tab. 14, fig. 2 et 3 (Molgen africanam) et tab. 89, fig. 4 et 5 (americanam) ad eam adhibet — Icones 

 Wolfianae, in STURMII Fauna exhibitae, quoad habitum formam et proportionem partium istis Seba- 

 nis quidem praestantiores sunt, sed pictura a meis individuis magis recedunt, maculis nigris in corporis 

 supera parte omnino obsoletis — Salamandrae platycaudae Rusconii icones tab. I, fig. 3 et 4 

 et tab. II sexum utrumque elegantissime exhibent — Bechsteinii icones, in tab. XIX editae, sine dubio 

 quidem hanc speciem exhibent, cum descriptio Bechsteiniana optime ad nostra individua quadret, sed 

 in nostris, maribus et feminis, cauda multo altior magisque compressa est. Icon feminam resupinam 

 exhibens, minus cum nostris feminis congruit quam cum nostro mare; tubere anali quidem toto flavo 

 sicut in nostris feminis, sed plicis ejus, supra ad n. 2 a me descriptis (de quibus auctor etiam in textu 

 nil refert), omnino deficientibus. In nostris feminis, jam citatis, maculae abdominales minus cum colore 

 nigro Iaterum confluunt; sed femina nostra, sub n. 4 descripta, et mas noster, pictura abdominis me- 

 lius cum hac icone Bechsteiniana conveniunt — Salamandra cristata Latreillei nostra species 

 est. Auctor refert, pedes omnes infra, ad basin digiti, verrucam habere; sed nostris individuis duae 

 sunt verrucae, una ad basin digiti externi, altera ad basin interni, quemadmodum in bufonibus; quod 

 etiam Bechstein jam adnotavit. Latreille dubitat, an Lacerta palustris Linnei huc referri pos- 

 set; sed ex omnibus locis, a Linneo adhibitis, identitas speciei probatur. Auctor notas, quibus mares 

 a feminis distinguerentur , e crista dorsali, genitalibus externis majoribus et nigris, gula magis fusca et 

 punctis albis crebrioribus, maxillarum margine verrucosiore, pedibus posticis validioribus, vitta laterali 

 alba caudae distinctiore , desumsit. De his characteribus distinctivis autem nil nisi cristam, genitalia 

 externa (tuber anale) majora nigra, vittamque lateralem caudae, agnosco, nam in nostris individuis ma- 

 ris et feminae, sub u. 1 et 2 descriptis, color guhve et maxillarum margo utrique sexui iidem sunt; mas 

 autem pedibus anticis et posticis gracilioribus quam femina est — Salamandra cristata Schnei- 

 deri, Sonninii et Daudinii ad nostram quadrat. Daudin gulam describit nigram, albo-punctatam, qua 

 femina nostra, sub n. 4 descripta, a reliquis individuis nostri mnsei distincta est; adhibet autem ad hanc 

 speciem Tritonem carnificem Laurenti, animal dubium, forsan individuum junius extra aquam 

 captum. Merrem Tritonem carnificem , ut videtur ob habitationem ejus in siccis, ad Molgen cine- 

 ream interrogative laudavit. Ad haec conferas quae, sub prima feniina adulta Molges taeniatae, de Tri- 

 tone carnifice monui. — Saiamandra pruinata Schneideri omnibus notis quadrat ad individua mi- 

 nora , sub n. 6 descripta — Ex iis quae Rusconi , p. 31 et 32 operis egregii sui, de mutabilitate colo- 

 ris et de synonymis hujus speciei profert, conjicere licet, auctorem eliam Molgen igneam cum hac 

 specie jungendam esse ceusere; cum autem nimis vage de huc conjunctione locutus sit, dubia restite- 

 runt de ejus opinione. 



